EkBass/fiwiki-20250220-pages-articles huggingface dataset:
Fisher-Price

Fisher-Price on yhdysvaltalainen leikkikalujen valmistaja. Vuodesta 1993 se on ollut Mattelin tytäryhtiö. Yrityksen perustivat vuonna 1930 Herman Fisher, Irving Price, Margaret Evans Price ja Helen Schelle. Margaret Evans Price oli lastenkirjojen kuvittaja, ja monet lelut perustuivat hänen piirroksiinsa. Irving Price oli hänen aviomiehensä, joka jäi eläkkeelle sekatavarakaupasta. Helen Schellellä oli oma pieni lelukauppa. Fisher oli toiminut pelikaupan tuotanto-, myynti- ja markkinointitehtävissä. Ensimmäiset lelut tehtiin metallista ja puusta, mutta 1940-luvun lopussa Fisher-Price oli ensimmäinen valmistaja, joka siirtyi tekemään leluja muovista. Eräs tunnetuimmista Fisher- Pricen leluista on "Rock-A-Stack", jossa pinotaan erikokoisia ja värisiä muovirenkaita kokojärjestykseen keinuvalle alustalle. Herman Fisher jäi eläkkeelle vuonna 1966 ja Quaker Oats Company osti Fisher-Pricen vuonna 1969. 1980-luvun lopussa yritys tuotti tappiota. Se irtosi Quaker Oats Companystä ja listautui pörssiin 1991. Yrityksen taloutta parannettiin siirtämällä tuotantoa ulkomaille. Vuonna 1993 Fisher-Price fuusioitui Mattelin kanssa, jonka siihenastisesta liikevaihdosta yli puolet oli liittynyt Barbieen. 2010-luvulla on vanhoista muovileluista löytynyt myrkyllisiä aineita. == Lähteet == == Aiheesta muualla == * This Old Toy Luettelo leluista 1931-2000 Luokka:Yhdysvaltalaiset leikkikaluvalmistajat
Ryssjeholmen

Ryssjeholmen on saari Espoossa Finnoon saaristossa. Se kuuluu Kaitaan kaupunginosaan. Ryssjeholmen sijaitsee Ryssjeholmsfjärdenin merialueen keskellä puolisen kilometriä Suomenojan pienvenesatamasta etelään. Saaren pinta-ala on noin kuusi hehtaaria ja sen pituus lounaasta koilliseen on kuutisen sataa metriä ja etelä–pohjoissuuntainen leveys enimmillään noin 150 metriä. Lähes koskematon Pirisaari sijaitsee Ryssjeholmenin koilliskärjestä noin sata metriä pohjoiseen. Suomenlahden avomeri sijaitsee Ryssjeholmenista katsottuna kaakkoon. Ryssjeholmen on jaettu yksityisomistuksessa oleviin huvilatontteihin ja se on varsin metsäinen. Maastoltaan saari on pääosin loivapiirteistä kallio- ja moreenimaata. Saaren pohjoisrannan edustalla on ruovikkoa, etelärannan tervaleppälehdon edustalla on merenrantaniittyä. Suuri osa etelärannasta on kesähuviloiden piha-aluetta keskipäivän aurinkoon avautuvine hiekkarantoineen. Kasvillisuustyypiltään saari on kuusi- ja mäntyvaltaista tuoretta kangasta, eteläosa on hieman pohjoisosaa rehevämpää. Ryssjeholmenin rakennuskanta liittyy 1900-luvun alussa kukoistaneeseen huvilakulttuuriin. Saaren huvilat on rakennettu pääosin 1910- ja 1920-luvuilla. Niiden arkkitehdit ovat enimmäkseen tuntemattomia; Vesteruddin huvilassa on tosin nähtävissä Lars Sonckin arkkitehtuurille tyypillisiä piirteitä. Saaren itäkärjessä sijaitsee jyrkkäseinäinen kivikummeli. Ryssjeholmenin nimen taustalla on kalastusväline ryssja, suomeksi rysä. Erillistä suomenkielistä nimeä saarelle ei ole annettu. == Lähteet == == Aiheesta muualla == *Tiedostopalvelu.maanmittauslaitos.fi *Ryssjeholmen, Uusimaa, Finland — Sunrise, Sunset and Daylength Luokka:Espoon saaret Luokka:Kaitaa
Lightning (täsmennyssivu)

Lightning voi tarkoittaa jotain seuraavista: * Lightning, purjejolla * Lightning, musiikkialbumi * Lightnin’ Hopkins, muusikko * Lightning, Dean Koontzin kirja * Lightning, videopelihahmo * Lightning Returns: Final Fantasy XIII, videopeli * Lightning, DC Comicsin sarjakuvahahmo * Lightning, Applen liitäntäväylä * Lightning, Mozillan ohjelmistoprojekti * BSA Lightning, moottoripyörä * Lightning GT, urheiluauto * Lightning McQueen, animaatiohahmo * Lightning Ridge, kaupunki Uudessa Etelä-Walesissa * Tampa Bay Lightning, jääkiekkoseura == Lentokoneet == * Beechcraft Lightning * English Electric Lightning * Lockheed P-38 Lightning * Lockheed Martin F-35 Lightning II * Lockheed XP-58 Chain Lightning == Laivat == == Musiikkikappaleita == * Lightning, The Wantedin vuoden 2011 kappale * Lightning, Counting Crowsin kappale * Lightning, Eric Churchin kappale * Lightning, The Gratesin kappale * Lightning, Hellon vuoden 1974 kappale * Lightning, Ida Marian vuoden 2008 kappale * Lightning, Little Mixin vuoden 2015 kappale * Lightning, Philip Glassin vuoden 1986 kappale * Lightning, REO Speedwagonin vuoden 1976 kappale * Lightning, Supernautin vuoden 1976 kappale * Lightning Bar Blues, musiikkikappale
Istanbulin lentoasema

Istanbulin lentoasema (; IATA: IST, ICAO: LTFM) on kansainvälinen lentoasema Arnavutköyn piirissä Istanbulissa Turkissa. Lentoasema avattiin 29. lokakuuta 2018. Suurin osa Istanbul-Atatürkin kansainvälisen lentoaseman matkustajaliikenteestä on siirtynyt tälle kentälle. Lentoaseman ensimmäisen vaiheen valmistuttua matkustajakapasiteetti on 90 miljoonaa matkustajaa vuodessa. Kaikkien vaiheiden valmistuttua matkustajakapasiteetti nousee 200 miljoonaan vuodessa. == Lähteet == == Aiheesta muualla == * Lentoaseman kotisivut Luokka:Turkin lentoasemat Luokka:Istanbulin rakennukset ja rakennelmat Luokka:Istanbulin liikenne
Anna Netšajevskaja

Anna Aleksandrovna Netšajevskaja (, s. 21. elokuuta 1991) on venäläinen maastohiihtäjä ja olympiamitalisti. Netšajevskaja saavutti pronssin naisten 4 × 5 kilometrin viestissä Korean talviolympialaisissa 2018.https://yle.fi/urheilu/3-10080517 Samoissa kilpailuissa hän oli yhdistelmäkilpailun kymmenes. Seefeldin MM-kilpailuissa 2019 hän saavutti viestissä pronssia sekä sijoittui 15 kilometrin yhdistelmäkilpailussa 15:nneksi. Nuorten MM-kilpailuissa Netšajevskaja saavutti viestihopeaa 2011. Universiadeissa 2017 hän saavutti kultaa takaa-ajokilpailussa ja viestissä sekä hopeaa 5 ja 15 kilometrin perinteisen hiihtotavan kilpailuissa. Netšajevskaja kilpaili maailmancupissa ensimmäisen kerran Rybinskin viestissä helmikuussa 2011. Ensimmäiset maailmancupin pisteensä hän sai oltuaan 29:s Tour de Skihin kuuluneessa Val di Fiemmen 10 kilometrin perinteisen hiihtotavan yhteislähtökilpailussa tammikuussa 2015. Parhaimmillaan hän on ollut kahdestoista Tour de Skin 2018–2019 kokonaiskilpailussa. Viimeisen etapin osuusajoissa hän oli tuolloin neljäs, mikä oli hänen ensimmäinen top 10 -sijansa maailmancupissa.<ref name="fis/> == Lähteet == Luokka:Venäläiset maastohiihtäjät Luokka:Vuonna 1991 syntyneet Luokka:Elävät henkilöt Luokka:Venäläiset olympiamitalistit
Félou

Félou on 15,5 metriä korkea koski Senegaljoessa Malissa. Se sijaitsee Kayesin piirin Hawa Dembayan kunnassa 15 kilometriä Kayesin kaupungista kaakkoon. Epäsäännöllisten kiviportaiden muodostama moniuomainen koski hiidenkirnuineen on yksi Kayesin alueen matkailunähtävyyksistä. Se muodostaa luonnollisen esteen joella tapahtuvalle liikennöinnille, minkä johdosta ranskalaiset siirtomaavalloittajat rakensivat vuonna 1885 lähistölle Médinen linnoituksen. Paikan historiasta muistuttaa Senegalin kuvernöörille Louis Faidherbelle omistettu kivipaasi. Kosken ohi johtavassa kanavassa sijaitsee vuonna 1927 valmistunut Länsi-Afrikan ensimmäinen vesivoimalaitos. Vuonna 1992 uudistetun voimalan kapasiteetti oli 600 kilowattia. Uuden voimalaitoksen rakentaminen alkoi vuonna 2009 ja se valmistui vuonna 2014. Sen kapasiteetti on 60 megawattia. Laitos tuottaa sähköä Senegaljoen yhteistyöjärjestön jäsenmaille Malille, Mauritanialle ja Senegalille. Féloun yläpuolella sijaitsee Gouinan vesiputous, jonne myös rakennetaan vesivoimalaitosta. ==Lähteet== Luokka:Kayesin piiri Luokka:Malin kosket Luokka:Senegalin vesistö Luokka:Malin vesivoimalaitokset Luokka:Malin padot
Quaker Oats Company

Quaker Oats Company on yhdysvaltalainen elintarvikealan yritys, joka on ajoittain toiminut muillakin aloilla. Se yhdistyi Pepsin kanssa vuonna 2001. Yrityksellä ei ole, eikä ole ollut, mitään tekemistä kveekarien kanssa. Ohiolainen kaurahiutaleita valmistanut mylläri Henry Seymour rekisteröi vuonna 1877 tuotemerkikseen kveekarin (Quaker), koska koki kveekarien arvojen kuvaavan valmistamiaan kaurahiutaleita. Henry Parsons Crowell osti vuonna 1881 yrityksen, ja sen arvokkaan tuotemerkin. Useita myllyjä liittyi yhteen yhtiöksi, joka otti 1901 nimekseen Quaker Oats Company. Se kokeili markkinoinnissaan monia ennennäkemättömiä asioita kuten kuluttajapakkaukseen painettuja leivontaohjeita. 1890-luvun lama oli hankalaa aikaa monille elintarvikeyhtiöille, mutta Henry Parsons Crowell onnistui markkinoimaan kaurapuuroa ravitsevana ja edullisena aamiaisruokana. Quaker Oats osti leluyhtiö Fisher-Pricen vuonna 1969 ja irrotti sen erilliseksi pörssiyhtiöksi vuonna 1991. Vaikka puuroaineiden ja aamiaismurojen kulutus väheni 1900-luvun lopulla, Quaker Oats teki edelleen hyvää tulosta myymällä muropatukoita. Pepsi osti Quaker Oatsin vuonna 2001, ja sai näin haltuunsa urheilujuomamerkin Gatorade. ==Lähteet== == Aiheesta muualla == Luokka:Yhdysvaltalaiset elintarvikeyhtiöt Luokka:Elintarvikealan tuotemerkit Luokka:PepsiCon tuotemerkit
Gouina

Gouina on 15 metriä korkea ja 500 metriä leveä vesiputous Senegaljoessa Malissa. Se sijaitsee Kayesin piirin Diamoun kunnassa 75 kilometriä Kayesin kaupungista kaakkoon. Paksun kvartsiittikerroksen muodostamat komeat putoukset ovat yksi Kayesin alueen matkailunähtävyyksistä. Niitä ympäröi Bagoukon suojelumetsä monine eläinlajeineen. ”Laulavilla putouksilla” järjestetään tammikuussa vuotuinen kulttuurifestivaali. Senegaljoen yhteistyöjärjestö suunnittelee Gouinan putouksille säännöstelypatoa ja vesivoimalaitosta, jonka kapasiteetti on 140 megawattia ja vuosituotanto 620 gigawattituntia. Projektin toteutuksesta vastaa Manantalin ja Féloun voimaloita hallinnoiva Société de Gestion de l’Energie de Manantali (SOGEM). ==Lähteet== Luokka:Kayesin piiri Luokka:Senegalin vesistö Luokka:Vesiputoukset Luokka:Malin vesivoimalaitokset Luokka:Malin padot
Tulkarm

Tulkarm on kaupunki Palestiinalaishallinnon hallitsemalla Palestiinan Länsirannalla. Vuonna 2016 sen asukasluku oli arviolta 60 173\. ==Maantiede== Tulkarm kuuluu maantieteellisesti Länsi-Palestiinan rannikkotasankoon. Israeliin kuuluva satamakaupunki Netanya siajitsee noin 18 kilometriä Tulkarmista länteen ja toisessa suunnassa kohoavat Samarian kukkulat. Tulkarmin korkeus merenpinnasta on noin 105 metriä ja alue tunnetaan hedelmällisenä maatalousalueena. ==Historia== Monet varhaiset muslimimaantieteilijät ja matkailijat eivät maininneet Tulkarmia teoksissaan lainkaan. Varhaisin varma maininta kaupungista on vasta vuodelta 1264-5, jolloin mamelukkihallitsija Baibars jakoi sen kahden emiirinsä kesken. Nimi Tulkarm on johdettu mahdollisesti arameankielisestä paikannimestä Tur Karma, jota on mahdollisesti käytetty nykyisestä Tulkarmista ennen arabian kielen leviämistä. Vuonna 1548-9 Tulkarmissa mainitaan olleen 190 kotitaloutta ja saman vuosisadan lopulla 156. Historialliset lähteet eivät muutamia poikkeuksia lukuun ottamatta mainitse kaupunkia 1600- ja 1800-lukujen välillä. Tulkarm alkoi kasvaa 1800-luvun lopussa. Vuonna 1892 siitä tehtiin Nabluksen sancakiin kuuluneen kazan hallinnollinen pääkaupunki. Osmanien valtakunnanasiapaperit ja matkailijoiden kertomukset antavat kuvan kasvavasta kaupungista, jonka rakennukset tehtiin kivestä ja vesihuolto saavutettiin putkilla. Kaupungin kautta kulki Lyddan ja Haifan välinen rautatie. Kaupungissa oli myös useita valtion viranomaistahojen rakennuksia, kuten kouluja ja ensimmäisen maailmansodan lopulla osmanien 8. armeijan päämaja. Tulkarmin asukasluku vuonna 1937 oli 6 000 ja Israelin itsenäisyyssodan jälkeen sen asukaslukua kasvattivat palestiinalaispakolaiset. Vuosien 1948 ja 1967 välillä kaupunki kuului Jordanian hallitsemaan Länsirantaan, jonka Israel miehitti kuuden päivän sodassa. Israel luovutti Tulkarmin hallinnon Palestiinalaishallinnolle maaliskuussa 2005. Israel vetäytyi kaikkiaan viidestä palestiinalaiskaupungista ja Tulkarm oli aikajärjestyksessä Palestiinalaishallinnolle luovutetuista kaupungista toinen heti Jerikon jälkeen. ==Väestö== Vuoden 2016 arvion mukaan Nabluksen asukasluku oli 60 173\. Vuonna 2007 vastaava lukema oli 50 838. Tulkarmin väestön valtaosa on sunnimuslimeja, mutta kaupungissa on myös pieni kristitty vähemmistö. Tulkarmin pakolaisleiri on perustettu vuonna 1950 ja sen vain noin 0,18 km² kokoisella alueella asuu yli 21 000 palestiinalaista. ==Lähteet== ==Aiheesta muualla== Luokka:Palestiinan kaupungit
Dawei

Dawei (burmaksi: ထားဝယ်မြို့ (hta: wai mrui), äännetään [dəwɛ̀ mjo̰]; moniksi: ဓဝဲါ, [həwài]; thaiksi: ทวาย (Thawai), äännetään [tʰā.wāːj]) on kaupunki Tanintharyissa, eteläisessä Myanmarissa. Se on Tanintharyin pääkaupunki. Vuoden 2014 väestönlaskennan mukaan Daweissa asui 80 117 asukasta. == Historia == Mon- ja thaimerenkulkijoiden tiedetään asuneen Daweissa ainakin 1500-luvulta asti. Vuodesta 1751 Dawei toimi Ajutthajan keisarikunnan pienenä satamana. Siamin ja Myanmarin hallinnot hallitsivat aluetta eri aikakausina. Vuonna 1826 Britannia valtasi Dawein. Britit kutsuivat kaupunkia Tavoyksi. Vuoden 1983 väestönlaskennan mukaan Daweissa asui tuolloin 69 882 asukasta. == 2010-luvun taloushanke == Dawei-hankkeessa Daweista on tarkoitus tehdä erityistalousalue, jonka pinta-ala on mahdollisesti 196 neliökilometria. Rakentamisen oli tarkoitus alkaa vuonna 2016 ja hankkeen valmistua vuoteen 2022 mennessä. Suunnitelman mukaan Daweihin rakennetaan syvänmerensatama ja Thaimaahan kulkeva moottoritie. Vuoden 2015 lopussa hankkeen takia oli pakkolunastettu maata paikallisilta ihmisiltä ja hakattu metsää. Japani (vuodesta 2012) ja Thaimaa rahoittavat hanketta. Suunnitelman mukaan Daweista tulee Kaakkois-Aasian suurin talousalue ja satama kilpailee Singaporen sataman kanssa. Armeijan johtaja Min Aung Hlaing on kotoisin Daweista ja hän on käynyt neuvottelemassa hankkeelle ulkomaisia sijoituksia. == Lähteet == == Aiheesta muualla == Luokka:Myanmarin kaupungit
Giánna Terzí

Giánna Terzí (joskus myös Yianna Terzi, , s. 7. toukokuuta 1980 Thessaloniki, Kreikka), on kreikkalainen laulaja ja lauluntekijä. Hän edusti Kreikkaa vuoden 2018 Eurovision laulukilpailussa kappaleella ”Óneiró mou”. == Elämä == Terzí syntyi 7. toukokuuta vuonna 1980 Thessalonikissa, Kreikassa. Hän on kreikkalaisen poplaulajan Paschális Terzísin tytär. 20-vuotiaana hän muutti Ateenaan tavoitellen musiikkiuraa, julkaisten vuonna 2006 albumin nimeltä Gýrna to kleidí yhdessä Cobalt Music -nimisen levy-yhtiön kanssa. Tämän jälkeen hän allekirjoitti sopimuksen Minos EMI -nimisen levy-yhtiön kanssa ja julkaisi vuonna 2008 albumin nimeltä Áse me na taxidépso yhdessä saman nimisen singlen kanssa. Terzí muutti myöhemmin Yhdysvaltoihin ja työskenteli kykyjenetsijänä Interscope Recordsille. 27\. lokakuuta 2017 Terzí valittiin yhdeksi kahdestakymmenestä artistista, jotka olivat läpäisseet Ellinikós Telikós 2018-kilpailun esikarsinnan. Hänen kappaleensa ”Óneiró mou” edusti Panik Records -levy-yhtiötä. Myöhemmin 8. marraskuuta hänet valittiin yhdeksi viidestä artistista, jotka valittiin kilpailemaan televisioituun finaaliin. ”Óneiró mou” pääsi kolmen parhaan kappaleen joukkoon, sen jälkeen kun kaksi viidestä kappaleesta diskattin niiden "Kreikkalaisen soundin" puuttumisen johdosta. 15. helmikuuta 2018 ilmoitettiin, että kahden muun artistin kappaleiden levy-yhtiöt eivät suostuneet maksamaan 20 000 € maksua Kreikan televisioyhtiölle ERT:lle, joten ne diskattiin jättäen ainoastaan ”Óneiró moun” jäljelle. 16\. helmikuuta ilmoitettiinkin, että Terzín kappale ”Óneiró mou” edustaa Kreikkaa vuoden 2018 Euroviisuissa. == Diskografia == === Studioalbumit === Nimi Yksityiskohdat Listasijoitus GRE Gýrna to kleidí (Γύρνα το Κλειδί) * Julkaistu: 1. helmikuuta 2006 * Levy- yhtiö: Cobalt Music * Formaatit: CD, Digital Download — Áse me na taxidépso (Άσε με να Ταξιδέψω) * Julkaistu: 19. toukokuuta 2008 * Levy-yhtiö: Minos EMI * Formaatit: CD, Digital Download — === Singlet === Single Vuosi Listasijoitus Albumi GRE ”Áse me na taxidépso” (Άσε με να Ταξιδέψω) 2008 — Áse me na taxidépso ”Óneiró mou” (Όνειρό μου) 2018 — rowspan="1" == Lähteet == Luokka:Elävät henkilöt Luokka:Kreikan euroviisuedustajat Luokka:Kreikkalaiset laulajat Luokka:Vuoden 2018 euroviisuedustajat Luokka:Vuonna 1980 syntyneet
Óneiró mou

Óneiró mou (, ”Unelmani”) on kreikkalaisen laulajan Giánna Terzín esittämä kappale, jolla hän edusti Kreikkaa vuoden 2018 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui neljänneksitoista ja täten karsiutui finaalista. == Lähteet == Luokka:Kreikan euroviisuedustuskappaleet Luokka:Vuoden 2018 euroviisuedustuskappaleet
Nummelan vesitorni

Nummelan vesitorni eli ylävesisäiliö koostuu kahdesta punatiilisestä tornista, jotka sijaitsevat Nummelanharjulla Hiidenvedentien varrella. Säiliöissä on varastoituna vuorokauden vedentarve. Veden kuljettamiseen ei tarvita pumppua, vaan se virtaa vapaasti. Pienemmän säiliön tilavuus on 350 kuutiometriä, suuremmassas 2000 kuutiometriä. 1960-luvun alussa tehty pienempi vesisäiliö peruskorjattiin 2015, jolloin siitä uusittiin muu paitsi betonirunko. ==Lähteet== Luokka:Suomen vesitornit Luokka:Nummela Luokka:Vihdin rakennukset ja rakennelmat
That Total Age

That Total Age on brittiläisen EBM-yhtyeen Nitzer Ebbin esikoisalbumi. Albumin hittisingle ”Join in the Chant” sijoittui Yhdysvaltain dance-musiikkilistan 9. sijalle. Albumin kansikuvassa esiintyvät symbolit tarkoittavat ”Force is Machine”, ”Visions of Order” ja ”Muscle and Hate”. Kahta näistä lauseista toistetaan kappaleessa ”Join in the Chant”. ==Kappaleet== ===LP=== # Fitness to Purpose – 5.00 # Warsaw Ghetto – 3.47 # Violent Playground – 3.46 # Murderous – 5.40 # Smear Body – 5.40 # Join in the Chant – 6.05 # Alarm – 3.41 # Let Your Body Learn – 2.48 # Let Beauty Loose – 2.24 # Into the Large Air – 4.13 ===CD=== # Fitness to Purpose – 5.03 # Violent Playground – 3.49 # Murderous – 5.43 # Smear Body – 5.49 # Join in the Chant – 6.05 # Alarm – 3.41 # Let Your Body Learn – 2.48 # Let Beauty Loose – 2.24 # Into the Large Air – 4.13 # Join in the Chant (Metal Mix) – 5.16 # Fitness to Purpose (Mix Two) – 4.56 # Murderous (Instrumental) – 5.04 ==Arvostelut== *AllMusic: ==Lähteet== Luokka:Mute Recordsin albumit Luokka:Nitzer Ebbin albumit Luokka:Vuoden 1987 esikoisalbumit
Riitta El-Nemr

Riitta Kaarina El-Nemr, o.s. Korolainen (s. 26. maaliskuuta 1955 Iisalmi) oli Kristiinankaupungin kaupunginjohtaja vuosina 2005–2018. El-Nemr syntyi maanviljelijä Pekka Korolaisen ja emäntä Martta Juntusen perheeseen. Hänen puolisonsa vuodesta 1978 on merikapteeni Tahsin El-Nemr. Riitta El-Nemr tuli ylioppilaaksi 1974, suoritti matkailun ammattitutkinnon 1977, yhteiskuntatieteiden kandidaatin tutkinnon 1997 ja kauppatieteiden maisterin tutkinnon 2004. Hän työskenteli Ruotsissa, Saksassa ja Kyproksella 1976–1984, Iisalmen kaupungin palveluksessa 1986 ja Metsäkartano-keskuksessa Rautavaaralla markkinointi- ja tiedotustehtävissä 1986–1990 ja toiminnanjohtajana 1990–2004. Opintovapaalla hän oli 1996–1998. Kristiinankaupungin kaupunginjohtajana El-Nemr on toiminut vuodesta 2005. Hän ilmoitti jäävänsä tästä tehtävästä eläkkeelle marraskuussa 2018.El-Nemr jobbar kvar till nästa budget, Vasabladet, 23.1.2018. ==Lähteet== Luokka:Kristiinankaupungin kaupunginjohtajat Luokka:Vuonna 1955 syntyneet Luokka:Elävät henkilöt
Formetanaatti

Formetanaatti (C11H15N3O2) on orgaaninen yhdiste. Yhdistettä käytetään hyönteismyrkkynä ja akarisidinä maataloudessa. == Ominaisuudet == Huoneenlämpötilassa formetanaatti on keltaista kiteistä ainetta. Yhdiste liukenee vähäisessä määrin veteen ja hyvin muun muassa metanoliin, asetoniin ja kloroformiin. Formetanaattia käytetään usein hydrokloridisuolana, joka on vesiliukoista. Formetanaatin vaikutus perustuu siihen, että se estää koliiniesteraasin toimintaa ja vaikuttaa näin hyönteisten ja punkkien hermostoon. Formetanaatti on hyvin myrkyllistä myös ihmisille ja muille nisäkkäille. == Valmistus ja käyttö == Formetanaattia valmistetaan N-dimetyyliaminometyleeniaminofenolin ja metyyli-isosyanaatin välisellä reaktiolla. Formetanaattia voidaan käyttää hyönteisten ja punkkien torjuntaan muun muassa hedelmä-, vihannes-, sinimailas- ja koristekasviviljelmillä. Se levitetään liuoksena tai jauheena. Formetanaatti on rekisteröity käytettäväksi muun muassa Yhdysvalloissa, Kanadassa ja Euroopan unionin alueella. == Lähteet == == Aiheesta muualla == *Toxin and Toxin Target Database (T3DB): Formetanate *Kyoto Encyclopedia of Genes and Genomes (KEGG): Formetanate *ChemBlink: Formetanat Luokka:Hyönteistorjunta-aineet
Musiikkivuosi 1963

Musiikkivuosi 1963 käsittelee vuoden 1963 tärkeitä musiikkitapahtumia, uutisia ja julkistuksia. == Julkaisuja == * The Beach Boysin albumit Surfin’ USA ja Surfer Girl julkaistiin * The Beatlesin esikoisalbumi Please Please Me ja albumi With the Beatles julkaistiin * Johnny Cashin ensimmäinen joulualbumi The Christmas Spirit julkaistiin * Jorge Ben Jorin esikoisalbumi Samba Esquema Novo julkaistiin * Skeeter Davisin albumi Skeeter Davis Sings The End of the World julkaistiin == Kilpailuja == * Eurovision laulukilpailu 1963 Luokka:Musiikkivuodet Luokka:Vuoden 1963 musiikki
Médine (Mali)

Médine on Hawa Dembayan kunnan keskuskylä Kayesin alueen Kayesin piirissä Malissa. Se sijaitsee Senegaljoen rannalla 12 kilometriä Kayesista kaakkoon. Kylässä on 1 100 asukasta (vuonna 2009). Louis Faidherben johtamat ranskalaiset perustivat vuonna 1855 Médineen linnoituksen, josta tuli sittemmin siirtomaavallan tärkein tukikohta Ranskan Sudanissa. Alue kuului tuolloin Khasson kuningaskuntaan. Umar Tallin johtamat tukulorit piirittivät linnoitusta kolmen kuukauden ajan vuonna 1857. Alueen hallinto siirrettiin vuonna 1881 Médinestä Kayesiin. Korkean kivimuurin ympäröimä linnoitus käsittää kaksikerroksisen upseerimessin, asevaraston, vankilan ja panttivangeiksi otettujen päälliköiden poikien koulun. Sen ulkopuolella sijaitsevat kahdeksan metriä korkea vartiotorni, sotilashautausmaa, khasonkakuningas Hawa Demba Diallon hauta, pienen kivimoskeijan rauniot ja vedensaannin turvaamista varten kaivettu lampi. Médinen kautta kulkee Dakarin–Nigerin rautatie ja Bafoulabéen johtava maantie. Kylässä on ylä- ja alkoulu sekä lähistöllä sijaitsevasta Féloun vesivoimalasta saatava sähkö. ==Lähteet== Luokka:Kayesin piiri Luokka:Malin historia Luokka:Malin rakennukset ja rakennelmat
Korolainen

Korolainen on suomalainen sukunimi, joka on muun muassa seuraavilla henkilöillä: *Katri Korolainen (ent. Korolainen-Virkajärvi, s. 1984), kirkolliskokouksen tulevaisuusvaliokunnan puheenjohtaja ja Suomen ylioppilaskuntien liiton puheenjohtaja (2011) *Nyyti Korolainen (s. 1984), taekwondoin *Olavi Korolainen (1931–2022), taidemaalari *Riitta El-Nemr, (o.s. Korolainen, s. 1955), Kristiinankaupungin kaupunginjohtaja *Tuula Korolainen (s. 1948), lasten- ja nuortenkirjailija, kirjallisuustoimittaja, kriitikko ja suomentaja * Väinö Korolainen (1909–1987), yrittäjä ja yritysjohtaja, teollisuusneuvos
No One Like You

No One Like You on saksalaisen rock-bändin Scorpionsin kappale. Kappaleen kirjoittivat kitaristi Rudolf Schenker ja laulaja Klaus Meine. Kappale on Scorpionsin kahdeksannella albumilla Blackout (1982). == Tausta == Kappale esiintyy usealla kokoelma-albumilla kuten: Best of Rockers 'n' Ballads, Bad for Good: The Very Best of Scorpions ja Box of Scorpions. Kappaleen musiikkivideo kuvattiin Alcatraz-vankilasaarella San Franciscossa. Luokka:Scorpionsin kappaleet Luokka:Vuoden 1982 kappaleet
Atari Teenage Riot

Atari Teenage Riot (lyhenteeltään ATR) on saksalainen yhtye, joka perustettiin Berliinissä vuonna 1992. Yhtye otti nimensä ”Teenage Riot” -nimisestä kappaleesta, joka julkaistiin Teen-age Riot -nimisellä albumilla ja lisäsivät sanan ”Atari”, sillä he käyttivät Atari ST -tietokonetta musiikin säveltämiseen. Vahvasti poliittinen yhtye yhdisti anarkistisia, antifasistisia ja natsien vastaisia näkökulmia punkmusiikin sanoituksilla ja yhdistivät niitä nousevaan teknomusiikin alalajiin nimeltä digital hardcore, joka on termi jota yhtyeen jäsen Alec Empire käytti nimetessään levy-yhtiönsä Digital Hardcore Recordingsin. ==Diskografia== ===Studioalbumit=== * Delete Yourself! (alkuperäinen nimi 1995) (DHR 1995) * The Future of War (DHR 1997) * 60 Second Wipe Out (DHR 1999) * Is This Hyperreal? (DHR 2011) * Reset (DHR 2014) ===Kokoelma-albumit=== * Burn, Berlin, Burn! (Grand Royal 1997) * Redefine the Enemy – Rarities and B-Side Compilation 1992–1999 (DHR 2002) * Atari Teenage Riot: 1992–2000 (DHR 2006) * Unreleased Tracks 1991–1994 ===Livealbumit=== * Live in Stuttgart (One-Off Shit Let’s Go!) (DHR 1996) * Live in Philadelphia Dec. 1997 (DHR 1998) * Live at Brixton Academy (DHR 1999) * Riot in Japan 2011 (DHR 2011) === Singlet & EP:t === * "ATR" ("Atari Teenage Riot") (1993) * "Kids Are United E.P." (1993) * "Raver Bashing" (split with "Together for Never" by Alec Empire) (1994) * "Speed/Midijunkies" (1996) * "Deutschland Has Gotta Die!" (1996) * "Not Your Business E.P." (1996) * "Destroy 2000 Years of Culture" (1997) * "Paranoid" (split with "Free Satpal Ram" by Asian Dub Foundation) (1997) * "Sick to Death" (1997) * "Atari Teenage Riot II" (1999) * "Revolution Action E.P." (1999) * "Too Dead for Me EP" (1999) * "Rage E.P." (2000) * "Activate" (2010) * "Blood in My Eyes" (2011) * "Black Flags" (2011) * "Collapse of History Remixes" (2012) * "Collapse of History" (2012) ==Lähteet== ==Aiheesta muualla== *Atari Teenage Riotin kotisivut Luokka:Hip house -yhtyeet Luokka:Saksalaiset elektronisen musiikin yhtyeet Luokka:Saksalaiset industrial-yhtyeet Luokka:Saksalaiset punkyhtyeet Luokka:Saksalaiset tekno-yhtyeet Luokka:Saksalaiset thrash metal -yhtyeet
Euroopan unionin sotilaskomitea

Euroopan unionin sotilaskomitea (suom. EUSK, englanniksi EUMC) on Euroopan unionin sotilaallista toimintaa johtava toimielin. Se on vastuussa niistä sotilastehtävistä ja sotilaiden tekemistä toimista, jotka kuuluvat yhteiseen turvallisuus- ja puolustuspolitiikkaan (YTPP). Sen tehtävä on myös parantaa sotilaallisia voimavaroja, antaa tappamiseen liittyviä kannanottoja poliittisten ja turvallisuusasioiden komitealle (PTK) sekä suosituksia sotilaallisissa kysymyksissä. Sotilaskomitea on vastuussa EU:n rauhanturvapartioinnista Bosniassa sekä EU:n merivoimien toimista, joilla hyökätään laivojen kaappaajien kimppuun Somalian rannikolla ja ihmisten luvatonta kuljetusta vastustavista Välimeren toimista. Sotilaskomitea koostuu jäsenvaltioiden armeijoiden johtajista, joilla kullakin on säännöllisissä kokoontumisissa oma sotilasedustajansa. Sotilaskomitea valitsee itse kolmeksi vuodeksi kerrallaan puheenjohtajan, jonka Euroopan unionin neuvosto valinnan jälkeen nimittää virkaan. Puheenjohtajaksi valittiin vuonna 2021 Robert Brieger, joka aloitti tehtävässä toukokuussa 2022. == Historia == Euroopan unionin neuvosto perusti sotilaskomitean 22. tammikuuta 2001. == Puheenjohtajat == Nimi Toimikausi Syntymävuosi Kansalaisuus Gustav Hägglund 3.6.2001–9.4.2004 1938 Suomi Rolando Mosca Moscini 9.4.2004–6.11.2006 1939 Italia Henri Bentégeat 6.11.2006–6.11.2009 1946 Ranska Håkan Syren 6.11.2009–6.11.2012 1952 Ruotsi Patrick de Rousiers 6.11.2012–6.11.2015 1955 Ranska Mihail Kostarakos 6.11.2015–6.11.2018 1956 Kreikka Claudio Graziano 6.11.2018–16.5.2022 1953 Italia Robert Brieger 16.5.2022– 1956 Itävalta == Lähteet == Luokka:Euroopan unionin toimielimet Luokka:Turvallisuuspolitiikka
Delete Yourself!

Delete Yourself! on saksalaisen yhtyeen Atari Teenage Riotin esikoisalbumi, joka julkaistiin maaliskuussa 1995. Albumin alkuperäinen nimi oli 1995. Albumin kappaletta ”Speed” käytettiin vuoden 2006 elokuvassa The Fast and the Furious: Tokyo Drift. ==Kappaleet== ==Arvostelut== *AllMusic: *Punknews.org: ==Lähteet== Luokka:Atari Teenage Riotin albumit Luokka:Vuoden 1995 esikoisalbumit
Diamou

Diamou on maalaiskunta ja sen keskuskylä Kayesin alueen Kayesin piirissä Malissa. Se sijaitsee Senegaljoen rannalla 50 kilometriä Kayesista kaakkoon. Kunnassa on 14 100 ja keskuskylässä 2 200 asukasta (vuonna 2009). Diamoun kunnan pinta-ala on 2 000 neliökilometriä. Se rajoittuu lännessä Kayesin piirin Sadiolan, pohjoisessa Logon, Colimbinén ja Ségalan, idässä Bafoulabén piirin Bafoulabén ja etelässä Mahinan ja Niambian kuntiin. Maisemaa leimaavat vuoret, kukkulat, laaksot ja tasangot. Ilmasto on sudanilaistyyppinen. Kuntaan kuuluu 21 kylää. Diamoun kautta kulkevat Dakarin–Nigerin rautatie ja Kayesista Bafoulabéen johtava maantie. Seudun pääelinkeinot ovat maanviljely ja karjanhoito. Lisäksi harjoitetaan keräilyä, metsien hyödyntämistä, kalastusta ja kaupankäyntiä. Diamoussa pidetään viikoittaiset markkinat. Paikallinen nähtävyys ovat Gouinan vesiputoukset, jonne suunnitellaan voimalaitosta. ==Lähteet== Luokka:Kayesin piiri Luokka:Malin kunnat
Logo (Mali)

Logo on maalaiskunta Kayesin alueen Kayesin piirissä Malissa. Sen keskuskylä Kakoulou sijaitsee Senegaljoen rannalla 28 kilometriä Kayesista kaakkoon. Kunnassa on 12 000 ja keskuskylässä 1 700 asukasta (vuonna 2009). ==Maantiede== Logon kunnan pinta-ala on 384,89 neliökilometriä. Se rajoittuu pohjoisessa Kayesin piirin Colimbinén, idässä ja etelässä Diamoun, lännessä Sadiolan ja luoteessa Hawa Dembayan kuntiin. ==Asutus== Kuntaan kuuluu 20 kylää ja kymmenen pikkukylää. Lähes kaikki kylät sijaitsevat Senegaljoen varrella. Asukkaat ovat etupäässä khasonkoja. Lisäksi on mandinkoja, soninkeja ja fulbeja. Vallitsevat uskonnot ovat islam ja kristinusko. Niiden rinnalla elää animistisia uskomuksia. ==Historia== Kakouloun lähellä sijaitseva Sabouciré oli 1800-luvulla kaksikymmentä kylää käsittäneen Logon kuningaskunnan keskuspaikka. Ranskan siirtomaajoukot valtasivat suojamuurin ympäröimän kylän vuonna 1878 käydyssä verisessa taistelussa, jossa Logon kuningas Niamodi Sissoko sai surmansa. Saboucirén taistelu avasi tien ranskalaisten etenemiselle Bafoulabéen ja edelleen Nigerjoelle. Paikalle pystytettiin muistopatsas vuonna 2010. ==Liikenne, talous ja palvelut== Kunnan läpi kulkee Kayesin ja Bafoulabén välinen päällytetty maantie RN22. Muut reitit ovat usein sadekaudella kulkukelvottomia. Tintiban ja Dinguirayen kylien kautta kulkee Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu ja riisi. Puutarhaviljely tuottaa okraa, salaattia, perunaa, kurkkuja, tomaatteja ja salottisipulia. Hedelmätarjoissa kasvatetaan mangoja, appelsiineja, papaijaa ja banaaneja. Tuotantoeläimiä ovat naudat, lampaat, vuohet ja aasit. Lisäksi harjoitetaan kalastusta, käsityöammatteja ja kaupankäyntiä. Kakouloussa ja Kérouanéssa pidetään viikoittaiset markkinat. Kunnassa toimii 11 alakoulua, kuusi yläkoulua ja viisi koraanikoulua. Terveyspalveluihin kuuluvat Saboucirén terveyskeskus, kolme sairastupaa, synnytyslaitos ja neljä apteekkia. Vesihuolto käsittää kaivoja, porakaivoja ja Sambagan vesijohdon. Se kattaa 67 % tarpeesta. Kunnassa on Malitelin ja Orangen matkapuhelinverkot, mutta ei Énergie du Malin sähköverkkoa. Sähköä saadaan aggregaateista ja aurinkokennoista. ==Lähteet== Luokka:Kayesin piiri Luokka:Malin kunnat
Logo (täsmennyssivu)

Logo tarkoittaa seuraavia asioita: * logo, yrityksen tai tuotteen nimen määrätty graafinen esitystapa * logo, proseduraalinen ohjelmointikieli * Logo, kunta Malissa * Honda Logo, automalli.
Bob Dylanin diskografia

Tämä on Bob Dylanin diskografia. == Albumit == Albumin nimi Julkaistu Bob Dylan 19. maaliskuuta 1962 The Freewheelin’ Bob Dylan 27. toukokuuta 1963 The Times They Are a-Changin’ 13. tammikuuta 1964 Another Side of Bob Dylan 8. elokuuta 1964 Bringing It All Back Home 22. maaliskuuta 1965 Highway 61 Revisited 30. elokuuta 1965 Blonde on Blonde 27. kesäkuuta 1966 Bob Dylan’s Greatest Hits 27. maaliskuuta 1967 John Wesley Harding 27. joulukuuta 1967 Nashville Skyline 9. huhtikuuta 1969 Self Portrait 8. kesäkuuta 1970 New Morning 19. lokakuuta 1970 Bob Dylan’s Greatest Hits Vol. II 17. marraskuuta 1971 Pat Garrett & Billy the Kid 16. heinäkuuta 1973 Dylan 19. lokakuuta 1973 Planet Waves 17. tammikuuta 1974 Before the Flood 20. kesäkuuta 1974 Blood on the Tracks 17. tammikuuta 1975 The Basement Tapes 26. kesäkuuta 1975 Desire 5. tammikuuta 1976 Hard Rain 13. syyskuuta 1976 Street Legal 15. kesäkuuta 1978 Bob Dylan at Budokan 23. huhtikuuta 1979 Slow Train Coming 20. elokuuta 1979 Saved 23. kesäkuuta 1980 Shot of Love 10. elokuuta 1981 Infidels 27. lokakuuta 1983 Real Live 3. joulukuuta 1984 Empire Burlesque 10. kesäkuuta 1985 Biograph 7. marraskuuta 1985 Knocked Out Loaded 14. heinäkuuta 1986 Down in the Groove 30. toukokuuta 1988 Dylan & The Dead 30. tammikuuta 1989 Oh Mercy 18. syyskuuta 1989 Under the Red Sky 10. syyskuuta 1990 The Bootleg Series Volumes 1-3 (Rare & Unreleased) 1961–1991 26. maaliskuuta 1991 Good as I Been to You 3. marraskuuta 1992 World Gone Wrong 26. lokakuuta 1993 Bob Dylan’s Greatest Hits Volume 3 15. marraskuuta 1994 MTV Unplugged 2. toukokuuta 1995 Time Out of Mind 30. syyskuuta 1997 The Bootleg Series Vol. 4: Bob Dylan Live 1966, The ”Royal Albert Hall” Concert 13. lokakuuta 1998 The Essential Bob Dylan 31. lokakuuta 2000 Love and Theft 11. syyskuuta 2001 The Bootleg Series Vol. 5: Bob Dylan Live 1975, The Rolling Thunder Revue 26. marraskuuta 2002 The Bootleg Series Vol. 6: Bob Dylan Live 1964, Concert at Philharmonic Hall 30. maaliskuuta 2004 The Bootleg Series Vol. 7: No Direction Home: The Soundtrack 30. elokuuta 2005 Live at The Gaslight 1962 30. elokuuta 2005 Modern Times 29. elokuuta 2006 Together Through Life 28. huhtikuuta 2009 Christmas in the Heart 13. lokakuuta 2009 Tempest 11. syyskuuta 2012 Rough and Rowdy Ways 19. kesäkuuta 2020 == Elokuvat == === Pääosassa === * Älä katso taaksesi (Dont Look Back, 1967) – dokumentti vuoden 1965 Englannin-kiertueesta * Eat the Document (1969) – dokumentti * Renaldo and Clara (1978) * Masked and Anonymous (2003) * No Direction Home (2005) – dokumentti === Sivuosassa === * Pat Garrett ja Billy the Kid (Pat Garrett and Billy the Kid, 1973) * Tähdenlento (Hearts of Fire, 1987) * Tulileikki (Backtrack, 1990) * Paradise Cove (1999) === Esiintyjänä === * Festival (1967) – dokumentti * The Concert For Bangladesh (1972) – dokumentti * The Last Waltz (1978) – dokumentti === Muut === * I’m Not There (2007) – elämäkerta, jossa useat eri näyttelijät esittävät Dylania Luokka:Diskografiat
Colimbiné

Colimbiné (myös Kolimbiné) on maalaiskunta Kayesin alueen Kayesin piirissä Malissa. Sen keskuskylä Kabaté sijaitsee Kolimbinéjoen varrella noin 30 kilometriä Kayesista itään. Kunnassa on 12 500 ja keskuskylässä 2 700 asukasta (vuonna 2009). Colimbinén kunta rajoittuu pohjoisessa Kayesin piirin Gouméran ja Maréna Diombougoun, idässä Ségalan, etelässä Diamoun, Logon ja Hawa Dembayan ja lännessä Khouloumin kuntiin. Se sijaitsee Kolimbinén ja sen sivujoen Falaon laaksossa. Joet muodostavat tulva-altaita kuten Daro ja Kamako. Ilmasto on sudanilais-sahelilainen. Kasvillisuus on savannia ja galleriametsiä. Kuntaan kuuluu yhdeksän kylää. Asukkaat ovat soninkeja, khasonkoja, fulbeja ja maureja. Kunnan läpi kulkee Kayesin ja Bamakon välinen maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maissi, maapähkinä, okra, teehibiskus, riisi ja vihannekset. Kotieläimiä ovat naudat, lampaat ja vuohet. Lisäksi harjoitetaan kalastusta, käsityöammatteja ja kaupankäyntiä. ==Lähteet== Luokka:Kayesin piiri Luokka:Malin kunnat
Ségala

Ségala on maalaiskunta ja sen keskuskylä Kayesin alueen Kayesin piirissä Malissa. Se sijaitsee Krigoujoen varrella 60 kilometriä Kayesista itään. Kunnassa on 25 800 ja keskuskylässä 2 500 asukasta (vuonna 2009). Ségalan kunta rajoittuu lounaassa Kayesin alueen Diamoun, luoteessa Colimbinén, Maréna Diombougoun ja Séro Diamanoun, koillisessa Marintoumanian ja Kouniakaryn sekä kaakossa Bafoulabén piirin Tomoran, Sidibélan ja Bafoulabén kuntiin. Se on pinnanmuodostukseltaan tasankoa. Väliaikaisia jokia ovat Kirgou, Bodedji, Kanako ja Bagoré-kollé ja tulvajärviä Goundoumbé, Djoungo ja Djinkoulou. Ainoa pysyvä järvi on Magui. Seutu kuuluu Sahelin vyöhykkeeseen. Kuntaan kuuluu 20 kylää. Asukkaat ovat soninkeja, fulbeja, khasonkoja ja bambaroita. Ségalan kautta kulkee Kayesin ja Bamakon välinen maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, maissi, lehmänpapu, okra, bataatti ja vihannekset. Kotieläimiä ovat naudat, lampaat ja vuohet. Lisäksi harjoitetaan kalastusta, käsityöammatteja ja kaupankäyntiä. ==Lähteet== Luokka:Kayesin piiri Luokka:Malin kunnat
Tamara McKinley

Tamara McKinley (s. 1948 Launceston, Tasmania, AustraliaTamara McKinley Bibliotheque Nationale de France, viitattu 17.2.2018) on australialaissyntyinen kirjailija, joka asuu Britanniassa. McKinley syntyi ja vietti lapsuutensa Australiassa. Isoäiti adoptoi hänet ja vei Englantiin saamaan lisäkoulutusta. Englannista tuli hänen kotimaansa. Hän on toista kertaa naimisissa, brittiläisen miehen kanssa, ja he asuvat Etelä- Englannissa.Tamara McKinleyn blogi McKinleyn teokset kuuluvat romantiikan lajityyppiin. Niiden tapahtumapaikka on Australia, ja McKinley on käynyt Australiassa vuosittain teostensa taustatutkimusten vuoksi. McKinley on kirjoittanut myös nimellä Ellie Dean. ==Teokset== ===Suomennetut teokset=== * Matildan viimeinen valssi (Matilda’s Last Waltz), suomentanut Eva Siikarla. WSOY, 2000 ISBN 951-0-24377-9 * Viinitila (Jacaranda Vines), suomentanut Ulla Selkälä. WSOY, 2001 ISBN 951-0-26188-2 * Tuulenkukat (Windflowers), suomentanut Kaisa Luntinen. WSOY, 2003 ISBN 951-0-28206-5 * Kesämyrsky (Summer Lightning), suomentanut Leena Vallisaari. WSOY, 2005 ISBN 951-0-30780-7 – 2010 (WSOY-pokkari.). ISBN 978-951-0-36304-1 * Pohjavirrat (Undercurrents), suomentanut Ulla Selkälä. WSOY, 2006 ISBN 951-0-32010-2 * Unimaisemat (Dreamscapes), suomentanut Ulla Selkälä. WSOY, 2008 ISBN 978-951-0-33396-9 * Merten taa (Lands Beyond the Sea), suomentanut Ulla Selkälä. WSOY, 2009 ISBN 978-951-0-34204-6 – WSOY, 2011 (WSOY pokkari). ISBN 978-951-0-37851-9 (Oceanna-trilogian ensimmäinen osa) * Pelottomien maa (A Kingdom for the Brave), suomentanut Hilkka Pekkanen. WSOY, 2010 ISBN 978-951-0-36273-0 (Oceanna-trilogian toinen osa) * Perintöosa (Legacy), suomentanut Ulla Selkälä. WSOY, 2011 ISBN 978-951-0-37780-2 (Oceanna-trilogian kolmas osa) ===Muut=== * Ocean Child, 2010 * Firestorm, 2012 * Savannah Winds, 2014 * Echos from Afar, 2015 * Spindrift, 2017 == Lähteet == ==Aiheesta muualla== * Tamara McKinleyn kotisivu Luokka:Australialaiset kirjailijat Luokka:Vuonna 1948 syntyneet Luokka:Elävät henkilöt
Maréna Diombougou

Maréna Diombougou on maalaiskunta ja sen keskuskylä Kayesin alueen Kayesin piirissä Malissa. Se sijaitsee Kolimbinéjoen varrella noin 50 kilometriä Kayesista itään. Kunnassa on 18 700 ja keskuskylässä 6 400 asukasta (vuonna 2009). Maréna Diombougoun kunta rajoittuu pohjoisessa Kayesin piirin Séro Diamanoun, idässä Ségalan, etelässä Colimbinén ja lännessä Gouméran kuntiin. Itärajalla sijaitsee Maguijärvi. Kuntaan kuuluu kahdeksan kylää. Asukkaat ovat soninkeja, khasonkoja ja fulbeja. Kunnan läpi kulkee Kayesin ja Bamakon välinen maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, pullokurpitsa, lehmänpapu, okra, riisi, bataatti ja vihannekset. Kotieläimiä ovat naudat, lampaat, vuohet, aasit ja hevoset. Lisäksi harjoitetaan kalastusta, käsityöammatteja ja kaupankäyntiä. Niamigassa, Diatayassa ja Marénassa pidetään viikoittaiset markkinat. ==Lähteet== Luokka:Kayesin piiri Luokka:Malin kunnat
Séro Diamanou

Séro Diamanou on maalaiskunta Kayesin alueen Kayesin piirissä Malissa. Sen keskuskylä Séro sijaitsee Kolimbinéjoen varrella noin 75 kilometriä Kayesista koilliseen. Kunnassa on 23 300 ja keskuskylässä 3 900 asukasta (vuonna 2009). Séro Diamanoun kunnan pinta-ala on 923 neliökilometriä. Se rajoittuu kaakossa Kayesin piirin Marintoumanian ja Ségalan, lounaassa Maréna Diombougoun, Gouméran ja Gory Gopélan, luoteessa Koussanén ja koillisessa Yélimanén piirin Konsigan, Marekaffon ja Diafounou Goryn kuntiin. Alue on pinnanmuodostukseltaan tasankoa. Tärkeimmät vesistöt ovat Kolimbiné ja Maguijärvi. Seutu kuuluu Sahelin vyöhykkeeseen. Kuntaan kuuluu 18 kylää. Asukkaat ovat etupäässä khasonkoja ja fulbeja. Vallitseva uskonto on islam. Séron kautta kulkee Kayesista Yélimanéen johtava maantie. Paikallisia elinkeinoja ovat maanviljely, karjanhoito, käsityöammatit ja kaupankäynti. ==Lähteet== Luokka:Kayesin piiri Luokka:Malin kunnat
Hiusheinät

Hiusheinät (Loudetia) on heinäkasvien (Poaceae) heimoon kuuluva kasvisuku. Sukuun kuuluu 26 lajia. Hiusheiniä tavataan muun muassa Afrikan savanneilla. == Lajeja == * Loudetia arundinacea * Loudetia flammida * Loudetia flavida * Loudetia kagerensis * Loudetia phragmitoides * Loudetia simplex – ruostehiusheinä * Loudetia togoensis == Lähteet == *
Gouméra

Gouméra on kaupunkikunta ja sen ainoa taajama Kayesin alueen Kayesin piirissä Malissa. Se sijaitsee 26 kilometriä Kayesista koilliseen. Kunnassa on 3 800 asukasta (vuonna 2009). Gouméran kunta rajoittuu koillisessa Kayesin piirin Séro Diamanoun ja Maréna Diombougoun, etelässä Colimbinén ja Khouloumin sekä luoteessa Gory Gopélan kuntiin. Alue on pinnanmuodostukseltaan tasankoa. Luoteessa kohoaa Brédjin ja lännessä etelään jatkuva Guidilémmén kukkula. Vesistöjä ovat sateiden jälkeen kuivuva Télékoujoki sekä Karanguilén, Bololi- Bakoun ja Khili-Kharén tulva-altaat. Seutu kuuluu Sahelin vyöhykkeeseen. Asukkaat ovat etupäässä soninkeja. Lisäksi on maureja, fulbeja ja bambaroita. Vallitseva uskonto on islam. Gouméran kautta kulkee Kayesista Yélimanéen johtava maantie. Seudun pääelinkeino on maatalous. Kotieläimiä ovat naudat, lampaat, vuohet, aasit ja siipikarja. Gouméra on vanha vilja- ja karjakaupan keskus. Kunnassa toimii lastentarha, alakoulu, yläkoulu, koraanikoulu ja koulutus- ja kehittämiskeskus. Terveyskeskuksessa työskentelee sairaanhoitaja, kätilö ja apuhoitaja. Vesihuolto käsittää 20 kaivoa ja kolme porakaivoa. ==Lähteet== Luokka:Kayesin piiri Luokka:Malin kaupungit
Forever (Alekseevin kappale)

Forever on ukrainalaisen laulajan Alekseevin esittämä kappale, jolla hän edusti Valko-Venäjää vuoden 2018 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja täten karsiutui finaalista. == Lähteet == Luokka:Valko- Venäjän euroviisuedustuskappaleet Luokka:Vuoden 2018 euroviisuedustuskappaleet Luokka:Alekseevin kappaleet
Ruostehiusheinä

Ruostehiusheinä (Loudetia simplex) on heinäkasvien (Poaceae) heimoon, hiusheinien (Loudetia) sukuun kuuluva kasvilaji. Se on monivuotinen ja eteläisessä Afrikassa alkuperäinen sekä laajalti yleinen laji. Ruostehiusheinä kasvaa noin 30–150 cm korkeaksi ja on kasvutavaltaan mätästävä. Varret ovat haarattomia, ja lehtien tyvitupet ovat karvaisia. Ruostehiusheinän kukinto on supussa oleva tai avoin röyhy, joka on ulkomuodoltaan suurin piirtein soikea. Röyhyn haarat ovat pitkiä ja tähkylät ovat 8–14 mm pitkiä sekä vihneettömiä. Eteläisessä Afrikassa ruostehiusheinä kukkii marras–maaliskuussa. Ruostehiusheinä kasvaa kallioisilla tai kivisillä kasvupaikoilla avoimessa tai puoliavoimessa maastossa. Ruostehiusheinää kasvaa Afrikan trooppisissa osissa sekä niiden eteläpuolella ja Madagaskarilla. == Lähteet == * Flora of Zimbabwe: Loudetia simplex == Aiheesta muualla == * JSTOR Global Plants: Loudetia simplex Luokka:Hiusheinät
Mari Posti

Mari Posti (s. 17. helmikuuta 1970 Helsinki) on suomalainen näyttelijä. Hän on ollut kiinnitettynä näyttelijänä Savonlinnan Teatterissa (1993–1994), Mikkelin teatterissa (1994–1995), Jyväskylän kaupunginteatterissa (1995–1997) sekä Tampereen Teatterissa vuodesta 2001 alkaen. Vuonna 2007 Tampereen Teatterissa sai ensi-iltansa Postin käsikirjoittama, ohjaama ja esittämä näytelmä Carola – Kielletyt leikit, joka kertoi suomalaislaulaja Carolasta. Posti näytteli vuonna 2018 Ylen Uusi päivä -draamasarjassa Lissu Kanervaa. Hän esitti hahmoa sen alkuperäisesittäjän Hanna-Riikka Siitosen sairausloman ajan. Siitonen kuitenkin kuoli sairauslomansa aikana heinäkuussa 2018. Posti on valmistunut näyttelijäksi vuonna 1993 Tampereen yliopiston Näyttelijäntyönlaitokselta. Vuonna 2010 hän valmistui myös kulttuurituottajaksi. Posti oli avioliitossa muusikko-näyttelijä Heikki Helan kanssa vuosina 1996–2011. Heillä on kaksi yhteistä lasta. He ovat yhdessä sanoittaneet kappaleen ”Syliin” Helan vuonna 1996 ilmestyneelle albumille Se tulee läpi. == Filmografia == === Elokuvat === Vuosi Elokuva Rooli 1994 Onnenpeliä Miiru 2005 Ojat on rajat Annan äiti 2006 Kummelin Jackpot työvoimatoimiston nainen === Televisiosarjat === Vuosi Sarja Rooli 1991 Palikkatesti 1992 Luonnonmukainen rakastaja myyjä 1993 Metsolat 1998 Sydän toivoa täynnä Liisa Vainikainen 2012 Tehdas Härmälän eksä 2013 Sata lasissa Kaisa 2018 Uusi päivä Lisbeth ”Lissu” Kanerva == Lähteet == == Aiheesta muualla == * * * Mari Posti suomalaisen teatterin Ilona-tietopankissa Luokka:Elävät henkilöt Luokka:Suomalaiset näyttelijät Luokka:Vuonna 1970 syntyneet
Falémé (kunta)

Falémé on maalaiskunta Kayesin alueen Kayesin piirissä Malissa. Sen keskuskylä Diboli sijaitsee Faléméjoen rannalla noin 95 kilometriä Kayesista länteen. Kunnassa on 10 200 ja keskuskylässä 3 600 asukasta (vuonna 2009). Falémén kunta rajoittuu pohjoisessa Kayesin piirin Féguin ja Sonyn, idässä Kéméné Tambon ja kaakossa Samé Diomgoman kuntiin sekä muissa ilmansuunnissa Senegaliin. Alue on pinnanmuodostukseltaan etupäässä tasankoa. Pohjoisessa ja keskiosassa kohoavat Guidibinén ja Galanguidén kukkulat. Länsirajalla virtaavat Falémé ja sen sivujoki Sanoukollé. Ilmasto on sudanilais- sahelilainen. Kuntaan kuuluu kahdeksan kylää. Asukkaat ovat soninkeja, fulbeja, bambaroita, mandinkoja, khasonkoja ja maureja. Vallitseva uskonto on islam. Dibolin kautta kulkevat Dakarin–Nigerin rautatie ja Bamakosta Senegalin puolelle Kidiraan johtava maantie RN1. Seudun pääelinkeino on maatalous. Tärkeimmät viljelykasvit ovat hirssi, maissi, durra, okra, maapähkinä ja vihannekset. Kotieläimiä ovat lampaat, vuohet, aasit ja vähäisessä määrin hevoset. Lisäksi harjoitetaan kalastusta, käsityöammatteja ja kaupankäyntiä. Kunnassa toimii seitsemän alakoulua, kaksi yläkoulua, seitsemän koraanikoulua ja kolme lukutaitokeskusta. Dibolissa ja Dakassenoussa on terveyskeskukset. Vesihuolto käsittää kaivoja, porakaivoja ja yhden vesijohtoverkon. Vilkkaasta rajaliikenteestä huolimatta kunnassa ei ole matkailukohteita tai -palveluja. ==Lähteet== Luokka:Kayesin piiri Luokka:Malin kunnat
Vanja Radovanović

Vanja Radovanović (monte. Вања Радовановић) (s. 28. lokakuuta 1982 Belgrad, Jugoslavia), on montenegrolainen laulaja ja lauluntekijä. Hän edusti Montenegroa vuoden 2018 Eurovision laulukilpailussa kappaleella "Inje". Vuonna 2006 hän osallistui Beovizijassa kappaleella "Kad me jednom za te ne bude" ja sijoittui sijalle 21. == Diskografia == * Priĉaj dodirom (2008) * Svi životi moji (2016) == Lähteet == Luokka:Montenegrolaiset laulajat Luokka:Montenegron euroviisuedustajat Luokka:Vuoden 2018 euroviisuedustajat Luokka:Vuonna 1982 syntyneet Luokka:Elävät henkilöt
Inje

Inje on montenegrolaisen laulajan Vanja Radovanovićin esittämä kappale, jolla hän edusti Montenegroa vuoden 2018 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui kuudenneksitoista ja täten karsiutui finaalista. == Lähteet == Luokka:Montenegron euroviisuedustuskappaleet Luokka:Vuoden 2018 euroviisuedustuskappaleet
Samedanin lentoasema

Samedanin lentoasema (, ) on lentoasema Kaakkois-Sveitsissä Graubündenin kantonissa Samedanin kunnassa. Lentoasema sijaitsee Engadinin laaksossa 1 700 metrin korkeudessa. Lentoasema palvelee erityisesti matkailun tarpeita, säännöllistä reittiliikennettä kentälle ei ole. Kentän kautta kulki vuonna 2016 10 420 matkustajaa, joista neljännes (2 450 henkilöä) oli kaupallisen helikopteriliikenteen matkustajia, neljännes (2 832 henkilöä) lentokoneiden tilausliikenteen matkustajia ja puolet (5 138 henkilöä) yksityisiä, erilaisilla lentoaluksilla liikkuvia kulkijoita. Samedan on yksi Sveitsin valtiollisen pelastuspalvelun (Rega) tukikohtia. == Lähteet == == Aiheesta muualla == Luokka:Sveitsin lentoasemat Luokka:Samedan
Kukkian reitin valuma-alue

Kukkian reitin valuma-alue (vesistöaluetunnus 35.78) on Längelmäveden ja Hauhon reittien valuma-alueessa sijaitseva toisen jakovaiheen valuma-alue, jonka pinta-ala on 867,58 neliökilometriä. Alueen järvisyys on 22,04 %. Vesistön valuma-alueen alarajana on Roine, jossa reitin vedet tulevat seuraavaksi Hauhon alueelle (35.77). Kolmannen jakovaiheen alueita ovat seuraavat kahdeksan aluetta tai valuma-aluetta : * Kukkian alue (35.781) * Kuohijärven alue (35.782) * Nerosjärven alue (35.783) * Vesijaon valuma-alue (35.784) * Ämmätsänjärven–Myllyojan valuma-alue (35.785) * Heinäjoen valuma- alue (35.786) * Ekojärven valuma-alue (35.787) * Pitkälänojan valuma-alue (35.788) == Lähteet == === Viitteet === *